cyanic-selkie/wikianc huggingface dataset:
Kennet i England
Etymologi
I «Dictionnaire de la langue gauloise» (ordbok over det galliske språket) foreslår Xavier Delamare at sidan cuno tyder «hund», og at i øy-keltisk blir oter kalla «vasshund», så kan namnet Kennet tyde «gøymestaden til oteren».
Sergej Prokofjev
Sergej Sergejevitsj Prokofjev var ein sovjet-russisk komponist som blir rekna som ein av dei største komponistane på 1900-talet.
Av dei mest kjende verka hans kan nemnast Marsj frå operaen Kjærleik til tre appelsinar, suiten Løytnant Kijé, ballettane Romeo og Julie og Peter og ulven. Han skreiv blant mykje anna fem pianokonsertar, ni fullenda pianosonatar og sju symfoniar.
Stil
Prokofjev forklarte sjølv stil sin som samansett av fire grunnlinjer. Den «klassiske linja» stamma på den eine sida frå ei interesse for historiserande element, som gamle dansar, på den andre kom det til uttrykk ved at han heldt fast ved tradisjonelle former. Verkeleg neoklassisistisk skreiv han berre i sin Klassiske symfoni, da han såg på neoklassisisme som ein måte å unngå eit eige tonespråk. Den «moderne linja» var eit uttrykk for ei interesse for dristig harmonikk, dissonans og uvanlege akkordkombinasjonar. Til ei viss grad førte dette musikken til yttergrensa for tonal musikk. Det tredje var den «motoriske linja». Mange av verka er kjenneteikna av ein markant rytmikk og vill motorikk. I motsetnad til dette står den «lyriske linja». Det lukkast stadig Prokovjev å skape augneblinkar av tørr lyrikk og stille resignasjon og komponere uttrykksterke melodiar. Dessutan kan ein legge til at humor og ironi spelte ei viktig rolle i komposisjonane hans. Ellers har orkesterverka til Prokovjev ein distinkt klang kjenneteikna av ein uvanleg orkestrering, til dømes ved at fiolin og tuba spelar unisono.
Bartiyah
Bartiyah er ein landsby i Al Madinah-regionen vest i Saudi-Arabia.
Kongsbakken vidaregåande skole
Kongsbakken vidaregåande skole er ein vidaregåande skole i Tromsø.
Hope of Deliverance
«Hope of Deliverance» er ein song av Paul McCartney frå 1993 på albumet hans Off the Ground.
Songen var ein hit i heimlandet Storbritannia, der han nådde 18. plassen. Han gjorde det ikkje så godt i USA og nådde berre 83. plassen på Billboard Hot 100, men niandeplassen på Billboard Adult Contemporary. Songen gjorde det derimot særs godt i delar av Europa og nådde tredjeplassen i Tyskland. Remix-versjonar kom ut 15. januar 1993, og vart mykje spelte på nattklubbar.
Den offisielle musikkvideoen for songen vart regissert av Andy Morahan.
Innhald
7"singel
Kassett
CD maxi
Kautokeino barneskole
Kautokeino barneskole er ein norsk offentleg grunnskule som ligg i Bredbuktnesveien i Kautokeino kommune i Troms og Finnmark fylke. Han har 256 elevar i sytten skoleklassar, desse er fordelte på klassetrinn frå fyrste til sjuande. Skulen dekkjer heile barnetrinnet.
Niels Aall den eldre
Niels Jacobsen Aall òg kalla Niels Aall den eldre, var ein norsk kjøpmann, trelasthandlar, sagbrukseigar og skipsreiar i Porsgrunn. Han kom åleine til Noreg som barn i 1712, vart etter kvart forvaltar for Herman Leopoldus, og etablerte i 1730 eigen forretning og samla rikeleg eigedom i Telemark. Han er stamfar for slekta Aall i Noreg.
Niels Aall var gift tre gonger og hadde barn i andre ekteskapet sitt med Benedicta Henrica Bergh (1714-1778), dotter av lagmann Nicolas Bergh, mellom anna:
Blant Niels Aall sine etterkommarar er mellom anna eidsvollsmannen Jacob Aall, statthaldar Severin Løvenskiold, målaren August Cappelen, forlagsbokhandlar Jørgen Wright Cappelen, statsminister Carl Otto Løvenskiold, museumsdirektør Hans Aall, professor Didrik Arup Seip og visesongaren Ole Paus.
Bollin
Bollin er ei elv i Cheshire og Stor-Manchester i England. Ho er ei av dei største sideelvane til elva Mersey.
Rundt tre kilometer vest for Wilmslow blir Bollin ført i ein kulvert under den søre rullebanen på Manchester lufthamn. Over dei neste 15 kilometrane dannar elva den sørvestre delen av grensa mellom Stor-Manchester og Cheshire. På denne strekninga renn ho gjennom det flate jordbrukslandskapet sør for Altrincham. Ved Dunham Town kryssar Bridgwater Canal over elva. Bollin renn til slutt saman med Mersey rundt 2 km nord for Lymm, like ved staden der Mersey igjen skil lag frå Manchester Ship Canal, etter å ha vore ein del av kanalen frå Irlam.
Flekkskivehette
Flekkskivehette (Mycena maculata) er ein mellomstor til stor hettesopp som veks i knippe på rotnande stubbar av lauv og bartre. Han har ein høvesvis mørk hatt som med alderen får raudbrune flekkar, og som til sist kan verta heilt raudbrun. Skivene og stilken får òg denne fargen.
Flekkskivehette dukkar opp om hausten. Han kan likna på rynkehette og sylvhette.
I Noreg er flekkskivehette funnen over store delar av landet, men er ikkje so vanleg.
1929 Kollaa
1929 Kollaa er ein hovudbelteasteroide og går i bane innanfor asteroidefamilien Vesta. Han blei oppdaga den 20. januar 1939 av Yrjö Väisälä ifrå Turun observatorio, Turun yliopisto i Turku.
Jacob Aall (1754–1826)
Jacob Aall var ein norsk grosserar og godseigar, og ein medlem av Aall-familien. Han var eigar av Borgestad gard frå 1787 til 1822. Aall var son av Niels Aall (1702–1774) og Fredrikke Sophie Rasch, og var onkel til eidsvollsmannen Jacob Aall.
Aall var ein av dei 41 leiande norske borgarane som bidrog til å gjera skipinga av Det Kongelege Frederiks Universitet (Universitetet i Oslo) mogleg gjennom donasjonar.
Italiensk Somaliland
Italiensk Somaliland var ein italiensk koloni på Afrikas horn, som eksisterte, bortsedd frå eit kort mellomspel under andre verdskrigen, då det stod under britisk styre, frå slutten av 1800-talet til 1960, då det vart ein del av dagens Somalia.
Italia tok kontroll over ulike delar av Somalia på 1880-talet, og fremja italiensk busetjing i området. I 1936 vart området innlemma i Italiensk Aust-Afrika etter den andre krigen mellom Italia og Etiopia.
I 1941 vart området okkupert av britiske styrkar, og britane heldt fram å administrera området fram til november 1949, då det vart eit SN-tilsynsområde under italiensk administrasjon.
1. juli 1960 vart Italiensk Somaliland gjeve sjølvstende og vart umiddelbart slått saman med naboområdet Britisk Somaliland (som hadde fått uavhengig 26. juni) for å danna Somalia.
Francesco Panetta
Aktiv
Panetta satsa opphavleg på 10 000 meter, men med landsmennene Alberto Cova, Salvatore Antibo og Stefano Mei i europatoppen på distansen, konsentrerte han seg om 3000 m hinder. Etter å ha vunne sølv i hinderløpet ved EM 1986, like bak austtyske Hagen Melzer, imponerte han stort då han året etter sprang inn til VM-tittel på Stadio Olimpico i Roma i same øvinga, med nettop Meltzer på andreplass. Vinnartida 8.08,5 var (og er, 2015) italiensk rekord og like bak europarekorden. Ei veke tidlegare hadde han vunne sølvmedaljen på 10 000 m.
I 1989 gjorde Panetta sitt livs raskaste 10 000 m då han vart nummer to i ein landskamp i Helsinki. Landsmannen Salvatore Antibo sette landsrekord med 27.16,5, Panetta vart tidfest til 27.24,1. Tre år etter VM-gullet tok Panetta heim sigeren i 3000 m hinder i europameisterskapen 1990 i Split. Dei neste åra heldt han fram med å kvalfisere seg til finalar i hinder under dei store meisterskapane, men utan å kunne blande seg inn i medaljestrid. Derimot forbetra han den personlege rekorden på 5000 meter til 13,06,7, vel sekundet bak den italienske rekorden til Antibo.
Bi'r al Mashi
Bi'r al Mashi er ein landsby i Al Madinah-regionen vest i Saudi-Arabia.
Fenghette
Ei fenghette (òg kalla sprenghette, sprengkapsel, knallhette og knallperle) er ei lita eksplosiv ladning som vert brukt for å detonera større mengder sprengstoff. Fenghetter vert vanlegvis detonert med elektrisitet eller lunte.
Føremålet med å bruka fenghetter er for å unngå å transportera større mengder kjenslevart sprengstoff. Fenghettene er svært kjenslevare, men inneheld små mengder sprengstoff. Detonasjonen av ein fenghette vert då brukt til å detonera til dømes dynamitt, som er mindre kjenslevart. Ein tilsvarande innretning som kan påverkast med fysisk deformering vert kalla tennhette og er brukt i skytevåpen.
Historie
Den fyrste fenghetta vart demonstrert i 1745, då ein Dr. Watson frå Royal Society of England demonstrerte at ein elektrisk gneiste frå ei leidnerflaske (primitiv kondensator) kunne setja fyr på svartkrut.
I 1750 produserte Benjamin Franklin i Philadelphia ei kommersielt tilgjengeleg fenghette. Ho bestod av eit røyr av papir fylt med svartkrut, med leidningar ut begge endane. Dei to leidningane var nær kvarandre inni fenghetta, men rørte ikkje kvarandre. Ei høg elektrisk spenning skapte ein gneiste mellom leidningane, noko som kunne setja fyr på fenghetta.
I 1822 vart den første fenghetta med glødetråd laga av Robert Hare. Han brukte ein enkelt tynn leidning gjennom fenghetta som tende ei blanding (truleg av kaliumklorid/arsen/svovel) då ho vart varm. Denne blandinga tende igjen ei større ladning pakka svartkrut.
I 1867 innførte Alfred Nobel den første pyrotekniske fenghetta. Ho brukte Hg(ONC)2 for å detonera dynamitt. I 1868 lanserte H. Julius Smith ein fenghette med gneistetenning av Hg(ONC)2, den første elektriske fenghetta som kunne detonera dynamitt.
I 1875 utvikla og lanserte Perry Gardiner og Smith samtidig og uavhengig av kvarandre fenghetter som kombinerte glødetråd og kvikksølvfulminat, Hg(ONC)2. Desse var forgjengaren til moderne fenghetter, som rett nok brukar andre kjemiske samansetjingar, men elles er ganske like Gardiner og Smith sine fenghetter.
Montsevelier
Kommunen ligg i den øvre delen av Val Terbi.
Cathedral Rocks
Cathedral Rocks er ei rekkje på fire bratte klipper med korte isbrear mellom, nedanfor spisse fjelltoppar. Klippene strekkjer seg 15 km langs sørsida av Ferrarbreen og dannar den nordlege skuldra av Royal Society Range i Victoria Land. Dei vart oppdaga og namngjevne den 7. desember 1902 av løytnant A.B. Armitage, leiaren for ei gruppe under Discovery-ekspedisjonen som utforska området. Namnet skildrar klippene.
Kutë
Kutë er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Mallakastër.
Trakia i Plovdiv
Trakia (bulgarsk Тракия, Trakija) er eit av seks distrikt (bulgarsk район, rajon) i byen Plovdiv i provinsen Plovdiv i Bulgaria.
Kautokeino ungdomsskole
Kautokeino ungdomsskole er ein norsk offentleg grunnskule i Kautokeino kommune i Troms og Finnmark fylke. Han har 109 elevar i sju skoleklassar, desse er fordelte på klassetrinn frå åttande til tiande. Skulen dekkjer heile ungdomstrinnet.
Leiar for skulen er rektor Ellen J. Sara Eira.
Hør litt på meg
«Hør litt på meg» er ein song av Anne-Karine Strøm frå 1971. Songen er skriven av Tor Hultin og Marit Trulsrud.
«Hør litt på meg» deltok i Melodi Grand Prix 1971, den norske uttakinga til Eurovision Song Contest 1971 i Dublin i Irland. Songen vart framført på norsk av Anne-Karine Strøm, og enda på tiandeplass med 32 poeng.
Jeffery Head
Jeffery Head er eit kjenneleg nes, 4 nautiske mil sør for Brushbreen på vestsida av Bear Peninsula på Walgreen Coast i Marie Byrd Land i Antarktis. Det vart først fotografert frå lufta av U.S. Navy Operasjon Highjump i januar 1947, og vart namngjeve av Advisory Committee on Antarctic Names etter Stuart S. Jeffery, ein forskar på ionsfærisk fysikk i Byrd Station i 1966.
1930 Lucifer
1930 Lucifer er ein hovudbelteasteroide. Han blei oppdaga den 29. oktober 1964 av Elizabeth Roemer ifrå United States Naval Observatory Flagstaff Station i USNO Flagstaff.
Selishtë
Selishtë er ein tidlegare landkommune i regionen Dibër i Albania. Etter ei admininistrasjonsreform i 2014 inngår han som ei kommunaleining i kommunen Dibër.
Ved folketeljinga i 2011 hadde den dåverande landkommunen Selishtë 1 605 innbyggjarar.
Tidlegare administrativ inndeling
Fram til år 2000 var Selishtë ein del av distriktet Dibër. Den dåverande landkommunen omfatta busetnadene:
Kapp kyrkje
Kapp kyrkje er ei lafta langkyrkje i Østre Toten kommune i Innlandet.
Det er ikkje kyrkjegard ved kyrkja. Ein nyttar den ved Hoff kyrkje.
Martin Ødegaard
Martin Ødegaard er ein norsk fotballspelar for den spanske klubben Real Madrid CF. Han har spelt for det norske herrelandslaget i fotball som den yngste nokonsinne (15 år). Ødegaard mottok Gullballen som Noregs beste mannlege fotballspelar for 2019.
Han har kontrakt med Real Madrid, og var på utlån hos Real Sociedad i 2019/20-sesongen.
Ødegaard spelte i 2014-sesongen på Strømsgodset Idrettsforening i norsk eliteserie. I januar 2015 vart han overført til den spanske storklubben Real Madrid, der han var med i ein seriekamp på tampen av 2014/15-sesongen. Elles har han pr april 2016 spelt på tredjenivå-laget Real Madrid Castilla, som er B-laget til Real Madrid.
Martin Ødegaard er son til den tidlegare fotballspelaren Hans Erik Ødegaard.
Movelier
Kommunen ligg på ei slette nord for Delemont nær grensa til Frankrike.
Saturnmånen Polydeuces
Polydeuces er ein av månane til Saturn. Han er ein av to trojanar til månen Dione; den andre er Helene.
Polydeuces vart oppdaga 21. oktober 2004 av laget bak Cassini-sonden.
Birkah
Birkah er ein landsby i Al Madinah-regionen vest i Saudi-Arabia.
Tsentralen
Tsentralen (bulgarsk Централен, «Sentral») er eit av seks distrikt (bulgarsk район, rajon) i byen Plovdiv i provinsen Plovdiv i Bulgaria.
Jacobsen Head
Jacobsen Head er eit isdekt nes som utgjer det nordaustlege neset på Slichter Foreland på Martin Peninsula på Walgreen Coast i Marie Byrd Land i Antarktis. Det vart først skissert av US Geological Survey frå flyfoto teken under U.S. Navy Operasjon Highjump i januar 1947, og vart namngjeve av Advisory Committee on Antarctic Names etter offiser Glen Jacobsen i U.S. Navy som var kaptein på isbrytaren USS Atka (AGB-3) i 1954–55 i Antarktis for å utforske stadane der dei vitskaplege stasjonane skulle byggast under Det internasjonale geofysiske året 1957–58.
Alice Eve
Alice Sophia Eva er ein britisk skodespelar.
Karriere
Alice Eva starta karrieren i 2004, og allt i 2006 fekk ho den første hovudrolla i ein film, i Starter for 10 (2006), ein britisk romantisk komedie med James McAvoy og Rebecca Hall. Seinare same året spelte ho ei ny hovudrolle i nok ein britisk film, Big Nothing med David Schwimmer og Simon Pegg. Ho var òg med i assemble-dramaet Crossing Over (2009) før ho fekk den hittil største rolla som Molly i den romantiske komedien She's Out of My League med Jay Baruchel. Etter det dukka ho opp i Sex and the City 2.
Arboga kommun
Arboga kommune ligg i det svenske länet Västmanlands län i Västmanland. Administrasjonssenter i kommunen er Arboga.
Tettstader
Arboga kommune har tre tettstader. Folketalet i tabellen er frå 31. desember 2005.
C'Mon People
«C'Mon People» er ein song av Paul McCartney frå 1993 på albumet Off the Ground. Songen nådde 41. plassen på UK Singles Chart og 41. plassen på den tyske singellista. McCartney spelte inn songen for det britiske musikkshowet Top Of The Pops.
Videoen for songen vart regissert av det tidlegare 10cc-medlemmet Kevin Godley og syner McCartey som sit ved eit piano og syng songen, medan arbeidarar byggjer rundt han.
Elva Looe
Looe (kornisk Avon Logh) er ei elv i det søraustlege Cornwall. Ho renn ut i sjøen ved byen Looe.
Elva har to hovudgreiner, East Looe og West Looe. Den austlege har utspringet sitt nær St. Cleer og renn sørover, kort veg frå den vestlege utkanten av Liskeard. Deretter følgjer ho Looe Valley. Den vestlege greina har utspringet sitt nær Dobwalls.
Coleman Bluffs
Coleman Bluffs er ei laus rekkje av fjell- og isskrentar som strekkjer seg over 9 km, nær midten av Outback Nunataks, kring 19 km nordvest for Mount Weihaupt. Klippene vart kartlagte av US Geological Survey frå landmålingar og flyfoto tekne av U.S. Navy i 1959–64 og vart namngjeven av Advisory Committee on Antarctic Names etter Harold L. Coleman, ein meteorolog ved Amundsen-Scott-stasjonen i 1968.
Saturnmånen Dafnis
Dafnis er ein av månane til Saturn, og ein gjetarmåne. Han har ein diameter på kring 7 km og går i bane i Keelergapet.
Den andre krigen mellom Italia og Etiopia
Den andre krigen mellom Italia og Etiopia, også kjend som Den andre italienske-abyssinske krigen, fann stad då Kongedømet Italia invaderte Keisarriket Etiopia eller Abyssinia den 3. oktober 1935. Kamphandlingane varte til 1939, sjølv om den etiopiske hovudstaden Addis Abeba vart teken den 5. mai 1936. <!--
Grensekonflikt
Den italiensk-etiopiske traktaten av 1928 regulerte grensa mellom Italiensk Somaliland og Etiopia, og denne slo fast at grensa skulle gå 21 legionar parallelt med Benadir-kysten (som blant annan inkluderte kysten ved Mogadishu (rundt 46 km). I 1930 etablerte italienerne eit militært støttepunkt ved Welwel-oasen (òg kalla Walwal, italiensk: Ual-Ual) inne i Ogaden ut forskansa denne med somaliske askari og italienske offiserar. Denne befestningen låg langt inne på etiopisk territorium i samsvar med grenseavtala av 1928, og italienerne krenkte med dette Etiopias territoriale integritet.
I november 1934 protesterte dei etiopiske grensestyrkane mot denne territoriale grensekrenkinga, då dei eskorterte den engelsk-etiopiske grensekommisjonen. Dei engelske medlemmane trekte likevel straks seg unna for ikkje å setja Italia i forlegenheit. Dei italienske og etiopiske styrkane vart likevel verande i posisjonar hverandres umiddelbare nærleik.
Internasjonale reaksjonar
Italia kunne setja i verk sin invasjon utan innblanding frå andre land, primært fordi Storbritannia og Frankrike ynskje å ha Italia som alliert i tilfelle krig mot Tyskland. Den 7. januar 1935 underteikna Frankrike ei avtale med Italia som ga dem frie hender i Afrika. Vidare vart Italia i april medlem av Stresa-fronten, ei avtale som skulle forsterka Locarnotraktaten og hindra vidare tyske brot på Versaillestraktaten. . I juni vart ikkje-innblanding vidare understreka som følgje av usemja som oppstod mellom Storbritannia og Frankrike som følgje av at Storbritannia hadde inngått Den tysk-britiske flåteavtale. Den siste utanlandske allierte for Etiopia gjekk då tapt da den japanske ambassadøren til Italia dr. Sugimura Yotaro, den 16. juli forsikra Mussolini at hans land ikkje hadde nokon politiske interesser i tilhøve til Etiopia og ville halda seg nøytral i ein eventuell konflikt mellom dem.
Krigshandlingane
Krig braut ut presis kl. 5:00 den 3. oktober 1935, då den italienske øvstkommanderande Emilio Dei Bono kryssa grenseelven Mareb og rykte innover i Etiopia utan noka Krigserklæring Som eit svar på invasjonen, erklærte Etiopia Italia krig. På dette tidspunktet utgjorde dei vanskelege vegforholda ein hindring for dei framrykkende italienske styrkane og hemma dem. På italiensk side var vegane opprustet fram til grensa, medan på den etiopiske sidan var desse gått over til å vera berre utydelige stiar.
3. oktober sette òg i verk den italienske kommandanten i sør, Rodolfo Graziani militære aksjonar mot etiopiske grensepostar. Dei italienske målsetningene i sør var i første omgang meir avgrensa, med aksjonane mot enkelte grensepostar for å testa ut reaksjonane, og sidan auka desse til ei rekkje angreip langs heile Etiopias sørlege grense. Sterkt regn hemma delvis dei italienske aksjonane, men etter tre veker var landsbyane Kelafo, Dagnerai, Gerlogubi og Gorahai i Ogaden under italiensk kontroll.
Krigen bølgja fram og attende, men enda med italiensk siger. Etiopierne var tallmessig overlegne og hadde fordelen av korte forsyningslinjer, men italienerne hadde meir moderne våpen, og brukte blant annan sennepsgass i #den siste månadene til krigen.
Verknader
Etter den italienske sigeren vart Abessinia annektert som den kolonien Italiensk Aust-Afrika, saman med dei tidlegare italienske koloniane Eritrea og Italiensk Somaliland.
Konsekvensar
Arbeidet for å stoppa krigen avsløra kor liten makt Folkeforbundet hadde, både til å stoppa Italia og til å verna Etiopia, tilsvarande som ved Mukdenhendelsen i 1931, til trass for at både Italia og Etiopia var medlemmar av Folkeforbundet. Storbritannia vart til slutt tvinga til å anerkjende italiensk overhøgd i 1938. Den italienske sigeren kom på eit tidspunkt då Benito Mussolinis internasjonale heider var på sit høgaste i ein periode som vart kalla «tidsalderen til konsensusen», kor utanlandske leiarar hylla han for kva han hadde oppnådd innanlands.
Ved utbrotet av andre verdskrig hamna Italia og Storbritannia på kvar sin side i konflikten, og britiske troppar kunne bryta direkte inn utan at detta var eit brot på folkeretten. Etiopiske partisanar og britiske styrkar dreiv italienerne ut i 1941 under felttoget i Aust-Afrika. Etiopia vart i 1950 tilstått Eritrea som krigsbytte etter krigen i Afrika, noko som nokon år seinare førte til ein langvarig eritreisk sjølvstendekrig i åra 1961-1991. -->
Kirkenes skole
Kirkenes skole er ein norsk offentleg grunnskule i Sør-Varanger kommune i Troms og Finnmark fylke. Han har 500 elevar i tjuetre skoleklassar, desse er fordelt på klassetrinn frå fyrste til tiande. Skulen dekkjer heile barne- og ungdomstrinnet.
Leiar for skulen er rektor Tove Korsnes.
Fratar
Ved folketeljinga i 2011 hadde den dåverande landkommunen Fratar 3 221 innbyggjarar.
Tidlegare administrativ inndeling
Fram til år 2000 var Fratar ein del av distriktet Mallakastër. Den dåverande landkommunen omfatta busetnadene:
Songen Off the Ground
«Off the Ground» er ein song av Paul McCartney frå albumet med same namn frå 1993. Songen kom ut på singel og nådde 27. plassen i USA på Adult Contemporary-lista. I Tyskland nådde singelen 54. plassen.
Zapaden
Zapaden (bulgarsk Западен, «Vestleg») er eit av seks distrikt (bulgarsk район, rajon) i byen Plovdiv i provinsen Plovdiv i Bulgaria.
Anne Marie Ottersen
Anne Marie Ottersen Lindtner er ein norsk skodespelar frå Kongsberg.
Koloc Point
Koloc Point er eit isdekt nes heilt nord på Bear Peninsula i Walgreen Coast i Marie Byrd Land. Neset vart først kartlagd av US Geological Survey (USGS) frå flyfoto av U.S. Navy Operasjon Highjump i januar 1947. Det vart namngjeve av Advisory Committee on Antarctic Names (US-ACAN) etter kapteinløytnant Bohumil Koloc, Jr. som var helikopterpilot i løpet av U.S. Navy Operasjon Deepfreeze 1966 og 1967.
Anne Marie Ottersen
Karriere
Ottersen voks opp på Kongsberg. Etter examen artium og eitt år som lærar, starta ho å studera ved Statens teaterhøgskole i 1966. Frå 1968 - 69 var ho elev ved Oslo Nye Teater, der ho debuterte som skodespelar. I 1970 vart ho tilsett ved Nationaltheatret. Ho har i tillegg vore innom både Fjernsynsteatret, Det Norske Teatret og Den Nationale Scene, men har hatt Nationaltheatret som sin faste arbeidsplass. Ho har også hatt fleire roller i Radioteatret, m.a. som Fru Alving i Gengangere av Ibsen.
Ho filmdebuterte i 1969 i Psychedelica Blues av Nils-Reinhardt Christensen. Seinare spelte ho leiande roller i Voldtekt (1971) og som Mie i dei tre Hustruer-filmane av Anja Breien. I dei seinare åra hugsar mange Anne Marie Ottersen i rolla som Pia i Fredrikssons fabrikk, Eva Holm i Holms, Amalie i Amalies jul og Wenche i Bot og bedring.
Anne Marie Ottersen var styremedlem i Norsk Skuespillerforbund 1984–85 og hatt ei rekkje verv på Nationaltheatret. I 1997 var ho programleiar for underhaldningsprogrammet Colosseum på TV Norge saman med Stein Johnsen. Ottesen deltok også i Skal vi danse i 2010.
Ottersen har vore gift med skodespelaren Lasse Lindtner sidan 1990.
Karakum
Karakum er ein sandørken sørvest i Sentral-Asia som dekker store delar av Turkmenistan. Ørkenen ligg mellom Kopet Dagh-fjella og elva Amu-Darja, aust for Kaspihavet og sør for Aralsjøen. Ørkenen Kyzylkum ligg i nordaust.
Karakum tyder 'svart sand' på tyrkiske språk. Namnet blir skrive Garagum på turkmensk og Каракумы på russisk.
Ørkenen dekkjer rundt 350 000 km², som utgjer rundt 70 % av arealet til Turkmenistan. Han har ei nedbørsmengd på mellom 70 og 150 mm per år. Han er tynt folkesett, med gjennomsnittleg ein person per 6,5 km².
Elvene Morghab og Tedzjen (Harirud) spring ut frå fjellkjeda Hindu Kush i sør og renn ut i ørkenen, der dei blir brukt til vatning. Ørkenen blir kryssa av den største vatningskanalen i verda, Karakumkanalen, som ein byrja å bygga i 1954. Han er 1375 kilometer lang og transporterar 13-20 km³ vatn i året.
Oasane Mary og Tedzjen er kjende for bomullstilverking.
Den transkaspiske jernbanen går gjennom Karakum.
Farʼ
Far` er ein landsby i Al Madinah-regionen vest i Saudi-Arabia.
Andersmesse
Andersmesse  30. november  er minnedag for apostelen Andreas. Han vart etter tradisjonen nagla til ein liggjande kross i Patras (Pátra) i Sør-Hellas rundt år 60.
På primstaven er dagen avmerkt med ein andreaskross eller med ein ongul – det siste truleg fordi apostelen etter evangeliet arbeidde som fiskar, og fordi Jesus bad han arbeide som «menneskefiskar».
I Beiaren skal dagen ha blitt kalla «Jul-Anders-dagen». «Å gå Jul-Anders» var å kle seg ut for i følgje med andre å gå på vitjing til folk som sat ved kveldsbordet. Primstavmerket med ein ongul har blitt tolka som eit teikn på at ein no kan begunne julefisket. X-en er blitt tolka som eit teikn på at det no er tid for å setje ut revesakser.
1931 Čapek
1931 Čapek er ein hovudbelteasteroide. Han blei oppdaga den 22. august 1969 av Luboš Kohoutek ifrå Hamburger Sternwarte i Bergedorf i Hamburg.
Johanneskyrkja
Johanneskyrkja i Bergen er ei krosskyrkje frå 1893 som står på Sydneshaugen i Bergen sentrum. Kyrkja er også Bergens høgaste bygning med eit tårn på 61 meter. Så tidleg som i 1684 fekk Jørgen Tormøhlen løyve til å byggja kyrkje på Sydnes, men ein veit ikkje om det blei noko av kyrkjebygginga den gongen. 200 år seinare, i 1885, vart Johanneskyrkjas prestegjeld skild ut frå Domkyrkja, og i 1888 vart det halde arkitekttevling til ny kyrkje på Sydnes. Vinnarbidraget vart teikna av Herman M. Backer. Frå 1891 vart byggingsarbeidet leidd av Hans Heinrich Jess. Grunnsteinen vart lagt ned den 27. november 1891, og kyrkja stod ferdig i 1894, då ho vart innvigd 15. mars. Ho har 1250 sitjeplassar, og har med det det største kyrkjerommet i byen. Johanneskyrkja er ei soknekyrkje og held normalt gudstenester på sundagane gjennom kyrkjeåret, i tillegg til gudstenester på onsdagar og torsdagar.
Klokkespel
Kantor Asbjørn Myksvoll kjempa i mange år for å få klokkespel til Johanneskyrkja. I 2003 fekk han klarsignal frå soknerådet i kyrkja, men det skulle ta om lag ti år før det var samla inn nok pengar. Hausten 2013 vart det støypt til saman 48 klokker i byen Asten i Nederland, og dei ferdige klokkene, som til saman veg 14 tonn, kom til Sydneshaugen med lastebil den 31. mars 2014. I april vart dei heiste opp i tårnet med kran. Klokkespelet vart offisielt innvigd av ordførar Trude Drevland den 17. mai 2014.
Mersey
Mersey (uttale: ) er ei elv i Nordvest-England. Ho er 113 kilometer lang, og har eit nedbørfelt på 4 680 km². Elva blir danna ved samløpet mellom elvane Goyt og Tame i sentrum av byen Stockport i Stor-Manchester. Ho renn derfrå mot vest, der ei lang strekning er kanalisert i Manchester Ship Canal. Etter byen Warrington dannar elva eit opptil 5 kilometer breitt estuarium. Etter å ha passert forbi dokkområda i Liverpool og Merseyside munnar elva til slutt ut i Liverpoolbukta i Irskesjøen.
Gjennom mange hundreår danna Mersey lange delar av den gamle grevskapsgrensa mellom Lancashire og Cheshire.
Etymologi
Namnet kjem frå det angelsaksiske Mǽblir reidd-ēa som tyder «grense-elv», moglegvis med referanse til grensa mellom Mercia og Northumbria.
Løpa til elva
Mersey kan geografisk delast i to klard fråskilte delar: Ferskvasselva frå Stockport ned til tidvassgrensa i Warrington, og tidvassonem og estuaret mellom Warrington og Liverpool. Forutan dei nemnde to tilløpselvane Tame og Goyt så er dei største sideelvane Gowy, Weaver, Sankey Brook, Bollin, Glaze Brook og Irwell.
Ferskvasselva
Starten på Mersey reknast i dag frå samløpet mellom elvane Goyt og Tame i den sentrale delen av Stockport. Tidlegare, og på mange gamle kart, vart likevel starten på Mersey rekna frå samløpet mellom Goyt og Etherow, som renn inn i Goyt noko kilometer lenger oppstraums. Til dømes, i 1911-utgåva av Encyclopedia Britannica står det at «Ho dannast ved møtet mellom Goyt og Etherow eit kort stykke nedanfor Marple i Cheshire». På John Stockdale sitt kart frå 1784 strekte Mersey seg heilt til Mottram, 7 km nordaust for Marple, og danna grensa mellom Cheshire og Derbyshire.
Frå Stockport renn elva forbi byane Cheadle, Didsbury, Sale, Stretford, Urmston og Flixton, til ho ved Irlam renn inn i Manchester Ship Canal, som frå Manchester til Irlam er ein kanalisering av elva Irwell. Det tidlegare løpet til Mersey er vorte erstatta av kanalen herfrå ned til Rixton, men spor av det gamle elveleiet kan framleis sjåast ved Irlam og ved Warburton. Ved Rixton renn elva Bollin inn i kanalen frå sør og Mersey forlèt kanalen mot nord. Ho renn i vide meandersvingar gjennom Woolston, der mudringane til kanalselskapet har danna eit naturreservat (Woolston Eyes), og deretter Warrington. Elva blir påverka av tidvatnet opp til terskelen Howley Weir i Warrington, sjølv om vatnet ved springflo ofte går over terskelen. Før skipskanalen vart bygd fanst det her ei sluse kalla Howley Lock, slik at båtar kunne kome forbi Howley Weir og vidare oppover elva. Slusa er no ikkje i drift lenger, men ho finst framleis og kan sjåast enno i dag.
Estuar og munning
Vest for Warrington vidar elva seg først ut, men smalnar så til igjen medan ho passerer gjennom Runcorn Gap mellom byane Runcorn i sør og Widnes i nord. Manchester Ship Canal ligg òg i Runcorn Gap, langs sørbreidda av elva. Over elva ved Runcorn Gap går bruene Silver Jubilee Bridge og Runcorn Railway Bridge. Mersey Gateway, eit prosjekt for bygging av ei ny motorvegbru over Mersey austom dei eksisterande bruene er for tida under vurdering, og har fått ei viss støtte frå den britiske regjeringa.
Frå Runcorn Gap vidar elva seg ut til eit stort estuar, som er 5 kilometer breitt på det breiaste, ved Ellesmere Port. Elva endrar her kurs mot nordvest, med Liverpool på austsida og Wirral-halvøya i vest. Manchester Ship Canal fortset på sørsida av elva til endepunktet ved Eastham-slusene, som knyter saman kanalen og elva. Den austlegaste delen av estuaret er sterkt påverka av silting, og einskilde delar er på nyare kart markert som tørt land i staden for som tidvassone. Desse våtmarkene er viktige for dyre- og planteliv, og er lista som eit Ramsarområde.
Etter kvart som elva fortset nordover mot sentrum i Liverpool smalnar estuaret gradvis inn, til ho mellom Albert Dock i Liverpool og Woodside ferjeterminal i Birkenhead er berre 1,2 kilometer brei. Elva munnar til slutt ut i Liverpoolbukta i Irskesjøen mellom Bootle i nord og New Brighton i sør.
Mersey har den nest høgaste tidvasskilnaden i Storbritannia, etter Severn, med 4 meter ved nippflo og 10 meter ved springflo. Flaskehalsen i estuaret ved Liverpool tvingar vatnet til å renne raskare her, noko som har laga ei djup renne i elvebotn. Dei sterke tidvasstraumane har ført til forslag om å byggje ei demning for produksjon av tidvasskraft. Ved springflo skapar ofte den høge tidvasskilnaden ei tidvassbølgje som kan merkast heilt aust til Warrington.
Skipsfart og hamneanlegg
Mersey-estuaret er eit av dei travlaste skipsfarts- og hamneområda i Europa. Etter at Manchester Ship Canal vart bygd går store handelsskip vanlegvis ikkje lengre oppover elva enn til Garston på nordbreidda, eller til slusene inn i skipskanalen ved Eastham på sørbreidda. Djupvassrenn blir haldne ved like til begge stadene.
Heilt ute ved munningen på Liverpoolsida ligg terminalen Seaforth Dock, som vart opna i 1971. Han handterer årleg 500 000 containerar, 1 236 000 tonn olje, over 2,5 millionar tonn korn og dyrefor, 452 000 tonn trelast, og tek hand om 25% av all containertrafikk mellom Storbritannia og USA, noko som har gjeve det tilnamnet «Atlantic Gateway». Liverpool var den første britiske hamna med radarassistert drift.
Kirkenes ungdomsskole
Kirkenes ungdomsskole er ein offentleg grunnskule i Sør-Varanger kommune i Troms og Finnmark fylke.
Mersey
Skipsfart og hamneanlegg
Langs Liverpoolsida av elva strekkjer Liverpool Docks seg over 12 kilometer innover estuaret. Dette er det største samanhengande og innelukka dokksystemet i verda. Den amerikanske forfattaren Herman Melville skildra Liverpool Docks som samanlignbare med pyramidane i dei enorme omfanga til konstruksjonane. Dokkene er grave ut av og bygd inn i elvebreidda. For å få tilstrekkeleg med stein til bygginga av kaiene åtte Mersey Docks and Harbour Board eit eige granittbrot i Skottland. Det er òg store dokkanlegg på Birkenhead-sida av elva.
Fram til tidleg på 1900-talet vart kommersielle laster som skulle vidare oppover elva hovudsakleg frakta i store flatbotna, seglførande lekterar kalla «Mersey Flats». Desse kunne føre last opp til Howley Wharf i Warrington og (via Sankey Canal) til St Helas. Motoriserte lekterar fortsette leveransar til fabrikkar ved elva i Warrington i alle fall til 1970-talet. No til dags er det likevel berre fritidsbåtar og yachtar som brukar den øvre delen av estuaret og tidvassonen, og fleire seglklubbar er heimehøyrande på denne strekninga av elva. På dei fleste høgvatna kan havgåande yachtar med mastene heva segle så langt oppstraums som til Fiddlers Ferry rundt 5 km nedstraums frå Warrington, der det er ein liten marina med tilgjenge til elva via ei elvesluse. Sjølv om dei fleste elvefartøy kan segle vidare oppover elva til Howley Weir, så finst det ingen kaiplassar og ingen fortøyningshøve der. Båtar som kan berast eller dragast kan gå heilt opp til Woolston. Sperra for båttrafikk vidare herfrå er juridisk, i og med at elva herfrå deler løp med Manchester Ship Canal dei neste 7 km opp til Irlam.
Miljøproblem
Vasskvaliteten i Mersey vart alvorleg påverka av industrialiseringa i regionen, heilt frå den industrielle revolusjonen på 1800-talet fram til siste halvdelen av 1900-talet. I 1983 skreiv dåverande miljøminister Michael Heseltine følgjande om Mersey, i ein medviten provokativ oppfordring til handling: «Elva er i dag ei fornærming mot dei standardane som eit sivilisert samfunn burde forlange til miljøet sitt. Uhandsama kloakk, forureining og giftige utslepp bidreg alle til ein vasskvalitet og til miljømessige standardar som er kanskje det einskildståande mest forkastelege kjenneteiknet på denne kritiske delen av England.»
I 2009 vart det kunngjort at elva «no er reinare enn nokon gong sidan den industrielle revolusjonen» og at ho «no blir rekna som ei av dei reinaste elvene i Storbritannia».
Samband over elva
Den første faste sambandet over elva var Mersey Railway Tunnel, som vart sett i drift i 1886. Han var opphavleg ein del av Mersey Railway, men utgjer i dag ein del av lokaltognettverket Merseyrail. Tunnelen vart elektrifisert i 1903. Midten av tunnelen er òg den djupaste, og ved fjøre sjø ligg han 27,5 meter under vassflata i elva.
Det går to vegtunnelar under Mersey frå Liverpool til Wirral-halvøya. Den eldste er Queensway Tunnel som opna i 1934 og knytte byen til Birkenhead, og i 1971 opna Kingsway Tunnel som gjekk til Wallasey.
Ferjetenesta Mersey Ferry går mellom Piar Head i Liverpool, og ferjeterminalar på Wirral-sida i Seacombe, Wallasey og Woodside i Birkenhead.
Mersey i populærkultur
Elva Mersey har oppnådd internasjonal ry takka vere 1960-talsmusikken kjent som Merseybeat (eller Mersey Sound) og dei sterke assosiasjonane til Liverpool. Sjølve Mersey vart popularisert i Merseybeat-songen «Ferry Cross the Mersey» av Gerry & The Pacemakers, som vart utgjeve i 1965 med ein video der bandet framførte songen på ein båt som kryssa elva mellom Birkenhead og Liverpool. Songen er òg innspelt av bandet Frankie Goes to Hollywood, og norske Vazelina Bilopphøggers laga seinare ein norsk versjon av songen, med tittelen «Ferge over Mjøsa». Denne versjonen nemner endå ikkje Mersey.
I august 2006 sette Nicky Allt og David Kirby opp komedien «Brick up the Mersey tunnels» som dei sjølv hadde laga i Liverpool.
Skinnskattebergs kommun
Skinnskatteberg kommune ligg i det svenske länet Västmanlands län i Västmanland. Administrasjonssenter i kommunen er Skinnskatteberg.
Tettstader
Skinnskatteberg kommune har to tettstader. Folketalet i tabellen er frå 31. desember 2005.
Together
«#together» (engelsk for #saman) er temasongen til Junior Eurovision Song Contest 2014 på Malta. Songen er skriven av Elton Zarb, Gordon Bonello og Matt Muxu Mercieca.
Hettesoppar
Det vert rekna med at slekta har kring 500 artar; kring 100 av desse er registrerte i Noreg. Soppane i slekta varierer i diameter frå under éin millimeter til nokre få centimeter og har kvitt sporepulver.
Pleigne
Pleigne er ein kommune i distriktet Delémont i kantonen Jura i Sveits. Kommunen har innbyggjarar  og eit areal på. Kommunesenteret ligg 809 meter over havet.
Kommunen ligg på ein terrasse nordvest for Delemont. Han består av landsbyen Pleigne, fleire gardar, gjestehuset Moulin-Neuf, mølla Bavelier frå 1700-talet og den arkeologiske staden Löwenburg.
Hettesoppar
Grunna storleiken vert ikkje hettesoppane rekna å ha nokon matverdi, men nokre artar er kjende som giftige.
Totenviken kyrkje
Totenviken kyrkje er langkyrkje i Østre Toten kommune i Innlandet. Bygget vart innvigd som Totenviken kapell i 1896. I 1922–23 fekk det det tårnet det no har og vart samstundes uvida austover med kor og sakristi. Bygget vert i dag titulert som kyrkje.
Tamar i England
Tamar er ei elv i det sørvestlege England. Elva har utspringet sitt omkring 6 km frå nordkysten av Cornwall, men renn sørover. Ho renn ut i fjorden Hamoaze, og frå her renn ho saman elvane Lynher og St Germans ut i Plymouthsundet.
Elva Tavy er ei sideelv til Tamar.
Together
Junior Eurovision Song Contest 2014 vart arrangert på Malta, og Public Broadcasting Services valde #together som motto. Songen byggjer på dette mottoet, og alle deltakarane var involverte i framføringa av songen under finalen.
Bispestav
Bispestav (krumstav, baculus pastoralis) er ein stav med ei krumming øvst som ein hyrdestav. Han er eit vyrdnadsteikn for biskopar og eit symbol på hyrdegjerningen til biskopane. Bispestavar kan ha enkel utforming som minnar om ein vanleg hyrdestav, men mange er meir kunstnarleg utført med skulptur og utsmykkingar. Bispestaven er viktig ved investituret (innsetjinga) av ein biskop og når biskopar utfører visse høgtidelege roller.
Bispestav blir brukt i den katolske kyrkja og visse evangeliske kyrkjer som den anglikanske og den svenske kyrkja. Også abbedar og abbedisser kan bruka bispestav som symbol for si leiande rolle i høve til ein flokk. Paven bruker i dag ikkje bispestav, men ein krosstav.
Bispestavar med noko ulik utforming blir også brukt i austleg kristendom. Den eldste utforminga er som ein tau-kross med krossarmane bøygde nedover og ein liten kross øvst. Den andre forma er danna av to stiliserte slangar eller drakar med bakoverbøygde hovud og ein liten kross imellom dei.
Staven kan også vera symbol for visse helgenar og merkedagar. Helgenar som var biskopar eller på anna vis «hyrdingar» blir til dømes ofte vist med bispestav, som heilage Nikolas, heilage Ansgar, heilage Svithun, heilage Scholastica og heilage Kolumba. På primstaven har han vore brukt til å visa blåsmesse, nilsmesse og syftesok.
Goyt
Goyt er ei elv i Nordvest-England. Ho har utspring på Axe Edge Moor i den sørlege delen av Penninane, og renn derfrå mot nord og nordvest til ho i byen Stockport renn saman med elva Tame og dannar elva Mersey.
Elveløpet
Goyt har utspring på lyngheiane ved Axe Edge, nær vertshuset Cat and Fiddle Inn. Elva renn nordover og ned i Goytdalen, der ho kryssar under Derbyshire Bridge, som var den gamle grensa mellom Derbyshire og Cheshire. Lengre ned møter ho ei gammal bru rekna på hestetrafikk, som vart flytta då Errwood-reservoaret vart bygd på 1960-talet. Like nedanfor ligg endå eit reservoar, Fernilee-reservoaret. Goyt passerer deretter gjennom Taxal og Horwich End, og fortset så gjennom Whaley Bridge, New Mills (der ho møter sideelva Sett) og Marple Bridge (der den største sideelva, Etherow, kjem inn frå nordaust). I byen Stockport flyt Goyt til slutt saman med elva Tame og dannar elva Mersey, som fortset mot vest til ho munnar ut i Irskesjøen ved Liverpool.
Vassmasse
Ein vassmasse er ei samling av vatn, ofte nytta om store oppsamlingar som hav, sjøar og innsjøar, men omfattar òg mindre oppsamlingar som tjern, pyttar og våtmarksområde. Elvar, havstraumar, kanalar og andre landformer, der vatn er i rørsle frå ein stad til ein annan, vert òg rekna som vassmassar.
Somme vassmassar er menneskeskapte (kunstige), som vassreservoar eller hamner, men dei fleste er naturlege landformer. Vassmassar som er farbare for båtar vert kalla vassvegar.
Typar
Merk at somme landformer som omfattar vatn ikkje vert rekna som vassmassar, som fossar og geysirar.
Gowy
Gowy er ei elv i Cheshire i England og ei sideelv til Mersey. Ho er totalt rundt 32 kilometer lang.
Elva har utspring i den vestre delen av Cheshire, i åsane ved Peckforton Castle og landsbyen Peckforton, svært nær kjelda til elva Weaver. Mens Weaver til å byrje med renn sørover, renn Gowy mot nord, og dannar dalen som òg blir nytta av Shropshire Union Canal. Elva renn like austom Chester og passerer gjennom ein omvend hevert under Manchester Ship Canal før ho munnar ut i Mersey ved Stanlow-raffineriet rundt 3 kilometer austom Ellesmere Port. Lengda til elva har auka gjennom hundreåra etterkvart som landområde er vorte innvunnen gjennom drenering av myrene i området.
Mellom vegen A5117 og motorvegen M56 ligg «Gowy Marshes», eit torvmyr-område med fuktig grasland og beitemarker. Dette 1,6 km² store områdde, som er ått av Shell UK, er vorte etablert som eit naturreservat.
Teljingar gjennomført av Environment Agency viser at bestand av ål i Gowy har halde seg godt oppe trass i den massive nedgangen i ålebestanden over heile Europa. Årsakene til dette er uklare, men lokal fiskarar har foreslått at ålen i Gowy moglegvis ikkje følgjer det normale vandringsmønsteret på grunn av den delvis innelukka tilstanden til elva som følgje av systemet der elva blir ført under skipskanalen i ein slags vasslås eller omvendt hevert.
Det låg tidlegare opptil 20 vassmøller langs elva. I dag er det berre nokre få tilbake: Batast Mill og Walk Mill er begge på private hender, medan Bunbury Mill og Trafford Mill blir ått av vass- og avløpsselskapet United Utilities plc. Bunbury Mill er open for ålmenta i sommarmånadene, medan Trafford Mill er under utvikling til å bli eit museum.
Villris
Villris kan visa til fleire artar i grasfamilien som gjev risliknande korn, men ikkje er blitt domestisert og dyrka slik som til dømes vanleg ris (Oryza sativa) eller afrikansk ris (Oryza glaberrima).
Med villris meiner ein vanlegvis plantar frå Zizania-slekta. Zizania aquatica er ein nordamerikansk villrisart som opphavleg blei brukt av ojibwa-folk. Frå 1950-åra auka interessa for denne arten som matplante. Denne planten har korn som er over dobbelt så langt som hjå vanleg ris. Han har eit næringsinnhald tilsvarande kveite, havre og mais, med litt høgare proteininnhald.
Colosseum Cliff
Colosseum Cliff er ei stripete klippe som ligg mellom Sykesbreen og dolerittberga på Plane Table i Asgard Range i Victoria Land. Det skildrande namnet, som syner til Colosseum i Roma, vart nytta av New Zealand Antarctic Place-Names Committee.
Anomali i meteorologi
Ein anomali i meteorologi og oseanografi er eit avvik, både positivt og negativt, frå ein definert normalverdi. Opphavleg vart omgrepet nytta om skilnaden mellom middeltemperatur på ein stad og eit tilsvarande middeltal for vedkomande breiddegrad. I dag vert det derimot nytta om mange forskjellige måleresultat, sidan det ofte kan vere meir nyttig å framstile avvik frå gjennomsnittsverdiar enn sjølve måleverdiane.
Toppenhaug
Toppenhaug er eit strøk i Drammen kommune. Det ligg i bydelen Bragernes og utgjer dei nedre delane av Bragernesåsen austom Bragernes torg. Omliggande strøk er Bragernes sentrum i vest, Strøtvet i nordaust, Brakerøya i søraust og Nøste i aust.
I dag består Toppenhaug for det meste av villabusetnad. Unntak er Bragernes skole og det nærliggande park- og rekreasjonsområdet som vert kalla Kjappen.
Calder i Cumbria
Det siste stykket av elva renn gjennom Sellafieldanlegget, der ho møter elva Ehen og renn ut i Irskesjøen.
Trouble av Cat Stevens
«Trouble» er ein song skriven av den engelske songar-låtskrivaren Cat Stevens i 1969-1970, og gjeven ut i 1970 på albumet Mona Bone Jakon.
Stevens var på rekonvalesens i nesten eit år, etter å ha vorte diagnostisert med kollapsa lunge og tuberkulose. Han var tre månader på King Edward VII Hospital i Midhurst i England, og vart deretter overført til ni månaders sengeleie heime. Stevens, som var døden nær då han vart innlagd på sjukehuset, brukte tida han var på rekreasjon til kontemplasjon, og skreiv dusinvis av songar, inkludert «Trouble», og mange vart spelt inn mykje seinare.
Då han var innlagd på sjukehus, var Stevens ofte åleine i eit veldig sparsamt og enkelt rom. Han vart fortald at då han vart innlagd, hadde han kanskje berre nokre få veker igjen å leva. Effekten på den 19 år gamle popstjerna var markant. Han sa: «Å gå frå showbusiness-miljøet og finna ut at du er på sjukehus, får injeksjonar dag ut og dag inn, og folk rundt deg døyr, det endrar absolutt perspektivet ditt. Eg byrja å tenkja på meg sjølv. Det verka nesten som om eg hadde hatt auga mine lukka.» Songen i seg sjølv viser Stevens byte frå tungt orkestrert popmusikk til meir vekt på folkrock.
I Harold og Maude blir songen «Trouble» brukt i scena med der Maude veit ho skal døy og den inderlege, unge elskaren hennar er knust over dette.
Asparukhovo
Asparukhovo (bulgarsk Аспарухово) er eit av fem distrikt (bulgarsk район, rajon) i byen Varna i provinsen Varna i Bulgaria.
Surahammars kommun
Surahammar kommune ligg i det svenske länet Västmanlands län i Västmanland. Administrasjonssenter i kommunen er Surahammar.
Tettstader
Surahammar kommune har tre tettstader. Folketalet i tabellen er frå 31. desember 2005.
Anthelion
Anthelion er eit sjeldant optisk fenomen i form av ein lysande ring som syner seg på skyer eller tåke i motsett retning av sola. Fenomenet er ein slags halo.
Blåfothette
Blåfothette (Mycena cyanorhiza) er ein liten hettesopp med ein himmelblå stilkfot. Hatten er bleikt brun til bleikgrå eller nesten kvit. Irishette er ein annan art som kan ha blåvoren stilkfot, men denne arten er større enn blåfothette.
Blåfothette veks sumar og haust på bork og kvist av bartre.
I Noreg er blåfothette ein sjeldan art.
Selitë i Mallakastër
Selitë er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Mallakastër.
Ved folketeljinga i 2011 hadde den dåverande landkommunen Selitë 877 innbyggjarar.
Tidlegare administrativ inndeling
Fram til år 2000 var Selitë ein del av distriktet Mallakastër. Den dåverande landkommunen omfatta busetnadene:
Arnt Eliassen
Arnt Eliassen var ein norsk meteorolog og ein pioner innan numerisk vêrvarsling.